Jeff Beck

Geoffrey „Jeff“ Arnold Beck (* 24. junija 1944 we Wallingtonje, Surrey, dźensa London Borough of Sutton; † 10. januara 2023 we Wadhursće, East Sussex) bě britiski rockowy gitarist a wjacekróćny lawreat Grammyja. Rolling Stone listowaše jeho 2011 na pjatym městnje 100 najlěpšich gitaristow wšěch časow.

Znaty bu Beck jako gitarist pola Yardbirds, z 1967 załoženej Jeff Beck Group, z Beck, Bogert & Appice a jako solo-hudźbnik kaž tež jako hósć na produkcijach druhich hudźbnikow.

Beck njeměješe ženje tajke wuspěchi kaž Eric Clapton abo Jimmy Page, přiwšěm płaći ze swojimi hudźbnymi wizijemi mjez jazzrockom resp. fusionowej hudźbu (na př. na Wired a na There and Back, feat. Simon Phillips), Psychedelic a Progressive Guitar Music jako runje tak postajowaca móc rockoweje hudźby. Za swoje rockowe instrumentale bu šěsć króć z Grammy Award wuznamjenjeny: 1986 za Escape, 1990 za Jeff Beck’s Guitar Shop z Terryjom Bozziom a Tonyjom Hymasom, 2002 za Dirty Mind, 2004 za Plan B, 2010 za A Day in the Life a 2011 za Nessun dorma.

 Wotkazy 


 Oficielne webstrony 

Kategorija:Muž
Kategorija:Rodź. 1944
Kategorija:Zemr. 2023
Kategorija:Brit
Kategorija:Rockowy hudźbnik
Kategorija:Gitarist
Kategorija:Wosoba (London)